ddrg/super_eurlex huggingface dataset:
A Tanács irányelve

(1990. július 24.)

a közúti árufuvarozásban gépjárművezetők nélkül bérelt járművek használatáról szóló 84/647/EGK irányelv módosításáról

(90/398/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 75. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a 84/647/EGK irányelv [4] 8. cikke a Tanácsnak előírja, hogy a korlátozó kikötéseket tartalmazó ezen irányelv 3.cikk (2) bekezdését és 4. cikk (2) bekezdését felülvizsgálja;

mivel a korlátozó kikötések az irányelv egyenlőtlen alkalmazását eredményezték a Közösségben; mivel e kikötések legalább részben történő eltörlése jobb pénzügyi irányítást tehet lehetővé és csökkennének a szállítási vállalkozók saját számlás vagy ellenszolgáltatás fejében végzett tevékenységi költségei;

mivel ennek következtében a fent említett irányelvet módosítani kell,

ELFOGADTA EZT AZ IRÁNYELVET:

1. cikk

A 84/647/EGK irányelv a következőképpen módosul:

1. A 3. cikk (2) bekezdése helyébe a következő rendelkezés lép:

"(2) A tagállamok kizárhatják az (1) bekezdés rendelkezéseinek hatálya alól az olyan saját számlára történő fuvarozási műveletet, amelyet 6 tonnánál nagyobb megengedett összsúlyú járművekkel hajtanak végre."

2. A 4. cikk (2) bekezdését el kell hagyni.

2. cikk

A tagállamok meghozzák azokat az intézkedéseket, amelyek szükségesek ahhoz, hogy ezen irányelvnek legkésőbb 1990. december 31-ig megfeleljenek, és erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1990. július 24-én.

a Tanács részéről

az elnök

C. Mannino

[1] HL C 296., 1989.11.24., 7. o. és HL C 150., 1990.6.19., 4. o.

[2] HL C 96., 1990.4.17., 352. o.

[3] HL C 124., 1990.5.21., 20. o.

[4] HL L 335., 1984.12.22., 72. o.

--------------------------------------------------
A Bizottság irányelve

(1990. június 7.)

a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló 79/117/EGK tanácsi irányelv mellékletének negyedik alkalommal történő módosításáról

(90/355/EGK)

AZ EURÓPAI KÖZÖSSEGEK BIZOTTSÁGA,

tekintettel az Európai Gazdasági Közösséget létrehozó szerződésére,

tekintettel legutóbb a 89/365/EGK irányelvvel [1] módosított, a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló, 1978. december 21-i 79/117/EGK tanácsi irányelvre [2] és különösen annak 6. cikkére,

mivel a tudományos és műszaki tudás fejlődése szükségessé tesz bizonyos módosításokat a 79/117/EGK irányelv mellékletében;

mivel kívánatosnak tűnik eltörölni egyes ideiglenes, az irányelvben foglalt tilalmakra vonatkozó derogációkat, mivel mostanra kevésbé veszélyes kezelések is hozzáférhetők;

mivel valamennyi tagállam értesítette a Bizottságot arról, hogy nem, vagy a továbbiakban nem kíván élni ezekkel a derogációkkal;

mivel ezen irányelv rendelkezései összhangban vannak a Növény-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 79/117/EGK irányelv melléklete a következők szerint módosul:

1. Az A. részben, "Higany vegyületek":

a) a 4. pontban, "Alkil-higanyvegyületek", a 2. oszlop szövegét el kell hagyni;

b) az 5. pontban, "Alkoxialkil- és aril-higanyvegyületek", a 2. oszlop szövegének helyébe a következő szövegrész lép: "Gabonafélék vetőmagjának kezelésére".

2. A B. részben, "Perzisztens szerves klórvegyületek":

a) az 1. pontban, "Aldrin", a 2. oszlop szövegét el kell hagyni;

b) az 5. pontban, "Endrin", a 2. oszlop szövegét el kell hagyni.

2. cikk

A tagállamok legkésőbb 1991. január 1-jéig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1990. június 7-én.

a Bizottság részéről

Ray Mac Sharry

a Bizottság tagja

[1] HL L 159., 1989.6.10. 58. o.

[2] HL L 33., 1979.2.8., 36. o.

--------------------------------------------------
A Tanács irányelve

(1990. október 9.)

a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 67/548/EGK irányelvnek a műszaki fejlődéshez történő tizenegyedik hozzáigazításáról

(90/517/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb a 79/831/EGK irányelvvel [1] módosított 67/548/EGK irányelvre [2] és különösen annak 19., 20. és 21. cikkére,

tekintettel a Bizottság javaslatára,

mivel Dánia a diklór-metán címkézésének megváltoztatását kérte, és erről a 67/548/EGK irányelv 23. cikkének megfelelően értesítette a Bizottságot;

mivel a Bizottság megvizsgálta a diklór-metán rákkeltő hatására vonatkozó adatokat, és konzultált a tagállamok által kijelölt, a karcinogenitás területén külön képzettséggel rendelkező szakértőkkel;

mivel ez az osztályozás a jelenlegi tudományos álláspontok többségét tükrözi; mivel felismerték, hogy a vegyi anyagok emberre gyakorolt hatásmechanizmusának megértése és a más fajoknál megfigyelt hatások emberre történő kivetítése folyamatosan fejlődik; mivel újabb tudományos adatok vagy különösen ezen anyag rákkeltő vagy neurotoxikológiai hatásai tekintetében az osztályozási feltételek megváltozása esetén az osztályozást ezen új információk figyelembevételével felülvizsgálják;

mivel a veszélyes anyagok és készítmények kereskedelme technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság kedvezőtlen véleményt nyilvánított a Bizottság által benyújtott intézkedéstervezetről,

ELFOGADTA EZT AZ IRÁNYELVET:

1. cikk

A 67/548/EGK irányelv I. melléklete (veszélyes anyagok listája):

No 602-004-00-3: Az anyag megnevezése, CAS-száma, osztályozása és címkézése helyébe a következő bejegyzések lépnek:

+++++ TIFF +++++

2. cikk

A tagállamok legkésőbb 1991. június 7-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot. Az ilyen rendelkezéseket 1991. december 7.-től kezdődő hatállyal kell alkalmazniuk.

3. cikk

Ennek az irányelvnek a tagállamok a címzettjei.

Kelt Luxembourgban, 1990. október 9-én.

a Tanács részéről

az elnök

P. Romita

[1] HL L 259., 1979.10.15., 10. o.

[2] HL 196., 1967.8.16., 1. o.

--------------------------------------------------
A Tanács irányelve

(1990. szeptember 17.)

az egyszerű nyomástartó edényekre vonatkozó tagállami jogszabályok közelítéséről szóló 87/404/EGK irányelv módosításáról

(90/488/EGK)

AZ EURÓPAI KÖZÖSSÉGEK TANÁCSA

tekintettel az Európai Gazdasági Közösséget létrehozó szerződésre és különösen annak 100a. cikkére,

tekintettel a Bizottság javaslatára [1],

az Európai Parlamenttel együttműködve [2],

tekintettel a Gazdasági és Szociális Bizottság véleményére [3],

mivel a 87/404/EGK irányelv [4] előírja a sorozatban gyártott egyszerű nyomástartó edények szabványainak teljes mértékű összehangolását;

mivel harmonizált szabványok hiánya esetén az említett irányelv az érintett edényekre EK-típusvizsgálatot ír elő; mivel ezek a szabványok az irányelv alkalmazásának időpontjában még nem lesznek készen;

mivel a 87/404/EGK irányelv nem ír elő olyan átmeneti időszakot, amely alatt még a fenti irányelv hatályba lépése előtt érvényes nemzeti előírások szerint gyártott edénykészletek forgalomba hozhatók;

mivel a gyártóknak elegendő időt kell adni az EK-típusvizsgálati eljárás alkalmazásához, és ezen kívül meg kell határozni egy átmeneti időszakot az edénykészletek forgalomba hozatalára,

ELFOGADTA EZT AZ IRÁNYELVET:

1. cikk

A 87/404/EGK irányelv 18. cikkének (1) bekezdése a következő albekezdéssel egészül ki:

"1992. július 1-jéig a tagállamok engedélyezik az olyan edények forgalomba hozatalát és/vagy üzembe helyezését, amelyek ezen irányelv alkalmazása előtt a területükön hatályos szabályoknak megfelelnek."

2. cikk

A tagállamok elfogadják azokat a rendelkezéseket, amelyek szükségesek ahhoz, hogy ennek az irányelvnek 1991. július 1-jéig megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1990. szeptember 17-én.

a Tanács részéről

az elnök

P. Romita

[1] HL C 13., 1990.1.19., 7. o.

[2] HL C 149., 1990.6.18., 145. o., valamint az 1990. szeptember 12-i határozat (a Hivatalos Lapban még nem tették közzé).

[3] HL C 168. 1990.7.10., 2. o.

[4] HL L 220., 1987.8.8., 48. o.

--------------------------------------------------
A Bizottság Irányelve

(1990. november 7.)

a gabonavetőmagok forgalmazásáról szóló 66/402/EGK tanácsi irányelv II. mellékletének módosításáról

(90/623/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 89/2/EGK bizottsági irányelvvel [1] módosított, a gabonavetőmagok forgalmazásáról szóló, 1966. június 14-i 66/402/EGK tanácsi irányelvre [2],

mivel a jelenlegi tudományos és műszaki ismeretek szerint úgy tűnik, hogy a zab (Avena sativa) egyes "csupasz zab" típusú fajtái potenciális takarmányértékkel rendelkeznek;

mivel azonban nehéz ennek a fajtának a magjait olyan csírázási kapacitással előállítani, amely megegyezik azzal, amelyet a zabfajták magjai által normálisan elérnek;

mivel a 88/506/EGK irányelvvel [3] a Bizottság kijelentette, hogy a tudományos és műszaki ismeretek fejlődésének figyelembevételével indokolt volt a 66/402/EGK irányelv II. mellékletében a zab esetében megállapított 85 %-ról 75 %-ra csökkenteni a minimális csírázási kapacitást a zab "csupasz zab" típusú fajtái esetében;

mivel ez a csökkentés csak 1990. június 30-ig volt érvényes, hogy ezekkel a fajtákkal kapcsolatban újabb technikai adatokat lehessen összegyűjteni és értékelni;

mivel az újabb technikai adatok azt mutatták, hogy indokolt a csökkentést egy meghatározott ideig fenntartani, hogy ezekkel a fajtákkal kapcsolatban még további technikai adatokat lehessen összegyűjteni és értékelni;

mivel az ezen irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

ELFOGADTA EZT AZ IRÁNYELVET:

1. cikk

A 66/402/EGK irányelv II. mellékletének 2. B.d) pontjában az "1990. június 30." helyébe "1992. december 31." lép.

2. cikk

Ennek az irányelvnek a tagállamok a címzettjei.

Kelt Brüsszelben, 1990. november 7-én.

a Bizottság részéről

Ray Mac Sharry

a Bizottság tagja

[1] HL L 5., 1989.1.7., 31. o.

[2] HL 125., 1966.7.11., 2309/66. o.

[3] HL L 274., 1988.10.6., 44. o.

--------------------------------------------------
31991L0069R(02)
1991.2.19. L 46/37 AZ EURÓPAI KÖZÖSSÉGEK HIVATALOS LAPJA
HELYESBÍTÉS
a juh- és kecskeféléknek az irányelv hatálya alá történ őbevonása céljával a szarvasmarhafélék, a sertések,
továbbá a friss hús vagy húskészítmények harmadik országból történ őbehozatalára vonatkozó egészségügyi és
állat-egészségügyi vizsgálatok problémáiról szóló 72/462/EGK irányelv módosításáról szóló 91/69/EGK tanácsi
irányelvhez
(Az Európai Közösségek Hivatalos Lapja L 46., 1991.2.19., 37. o.; magyar nyelv űkülönkiadás 3. fejezet, 11. kötet, 165. o.)
A címben
a következ őszövegrész : „… bevonása céljával a szarvasmarhafélék, a sertések, továbbá a friss hús vagy húskészít-
mények harmadik országból történ őbehozatalára vonatkozó egészségügyi és állat-egész-
ségügyi vizsgálatok problémáiról …”
helyesen : „… bevonása céljával a harmadik országból származó él őszarvasmarha és sertés, valamint
friss hús és húskészítmények behozatalára vonatkozó egészségügyi és állat-egészségügyi
vizsgálatokkal összefügg őproblémákról …”.03/45. kötet 258 Az Európai Unió Hivatalos Lapja HU
A Bizottság 91/188/EGK irányelve

(1991. március 19.)

a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló 79/117/EGK tanácsi irányelv mellékletének ötödik alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

lekintettel a legutóbb a 90/533/EGK irányelvvel [1] módosított, a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló, 1978. december 21-i 79/117/EGK tanácsi irányelvre [2] és különösen annak 6. cikkére,

mivel a tudományos és műszaki tudás fejlődése szükségessé tesz bizonyos módosításokat a 79/117/EGK irányelv mellékletében;

mivel kívánatosnak tűnik eltörölni a megmaradt ideiglenes, az irányelvben foglalt tilalmakra vonatkozó derogációkat, mivel mostanra kevésbé veszélyes kezelések is hozzáférhetők;

mivel valamennyi tagállam értesítette a Bizottságot arról, hogy nem, vagy a továbbiakban nem kíván élni ezekkel a derogációkkal;

mivel ezen irányelv rendelkezései összhangban vannak a Növény-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 79/117/EGK irányelv mellékletének A. részében – "Higanyvegyületek" – a 2. oszlop szövegét el kell hagyni.

2. cikk

A tagállamok legkésőbb 1992. március 31-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ennek az irányelvnek a tagállamok a címzettjei.

Kelt Brüsszelben, 1983. március 14-én.

a Bizottság részéről

Ray Mac Sharry

a Bizottság tagja

[1] HL L 296., 1990.10.27., 63. o.

[2] HL L 33., 1979.2.8., 36. o.

--------------------------------------------------
A Tanács irányelve

(1991. április 22.)

az egyes árutételekhez tartozó élelmiszereket azonosító jelzésekről és jelölésekről szóló 89/396/EGK irányelv módosításáról

(91/238/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 100a. cikkére,

tekintettel a Bizottság javaslatára [1],

az Európai Parlamenttel [2] együttműködve,

tekintettel a Gazdasági és Szociális Bizottság véleményére [3],

mivel figyelembe kell venni azt a tényt, hogy bizonyos élelmiszerek – mint például az egyesével csomagolt jégkrém – eladáskor történő azonnali elfogyasztása azt jelenti, hogy az árutételnek az egyedi csomagoláson történő feltüntetése nem szolgál hasznos célt; mivel a 89/396/EGK irányelvet [4] ezért módosítani kell;

mivel azonban e termékek esetében az árutételt kötelezően fel kell tüntetni a gyűjtőcsomagoláson,

ELFOGADTA EZT AZ IRÁNYELVET:

1. cikk

A 89/396/EGK irányelv 2. cikkének (2) bekezdése a következő rendelkezéssel egészül ki:

"d) a jégkrém egyesével csomagolt adagjaira. Az árutétel azonosítására szolgáló jelzésnek a gyűjtőcsomagoláson kell szerepelnie."

2. cikk

Ennek az irányelvnek a tagállamok a címzettjei.

Kelt Luxembourgban, 1991. április 22-én.

a Tanács részéről

az elnök

R. Steichen

[1] HL C 267., 1990.10.23., 15. o.

[2] HL C 324., 1990.12.24., 246. o. ésHL C 72., 1991.3.18.

[3] HL C 60., 1991.3.8., 4. o.

[4] HL L 186., 1989.6.30., 21. o.

--------------------------------------------------
A Tanács 91/684/EGK irányelve

(1990. december 10.)

a tojástermékek előállítását és forgalomba hozatalát érintő higiéniai és egészségügyi problémákról szóló 89/437/EGK irányelv módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a 89/662/EGK határozattal [1] módosított, a tojástermékek előállítását és forgalomba hozatalát érintő higiéniai és egészségügyi problémákról szóló, 1989. június 20-i 89/437/EGK tanácsi irányelvre [2] és különösen annak 10. cikkére,

tekintettel a Bizottság javaslatára,

mivel a 89/437/EGK irányelv 10. cikkével összhangban a melléklet egyes rendelkezéseit a tojástermékek staphylococcus-vizsgálatának és egyes tojástermékek tárolási hőmérsékletének vonatkozásában a tudományos és technológiai fejlődéshez kell igazítani,

ELFOGADTA EZT AZ IRÁNYELVET:

1. cikk

A 89/437/EGK irányelv melléklete a következőképpen módosul:

1. A VI. fejezet 1. b) pontjának harmadik francia bekezdése helyébe a következő szöveg lép:

"– Staphylococcus aureus: nem lehet jelen a tojástermékek 1 grammjában."

2. A IX. fejezet 3. pontjának negyedik francia bekezdését el kell hagyni.

2. cikk

A tagállamok hatályba léptetik azon törvényi, rendeleti és közigazgatási rendelkezéseket, amelyek szükségesek ahhoz, hogy ezen irányelvnek legkésőbb 1991. december 31-jéig megfeleljenek. Erről haladéktalanul tájékoztatják a Bizottságot.

Amikor a tagállamok elfogadják az (1) bekezdésben említett intézkedéseket, azokban hivatkozni kell ezen irányelvre vagy azokhoz hivatalos kihirdetésük alkalmával ilyen hivatkozást kell fűzni.

A hivatkozás módját a tagállamok határozzák meg.

3. cikk

Ennek az irányelvnek a tagállamok a címzettjei.

Kelt Brüsszelben, 1991. december 19-én.

a Tanács részéről

az elnök

P. Dankert

[1] HL L 395., 1989.12.30., 13. o.

[2] HL L 212., 1989.7.22., 87. o.

--------------------------------------------------
A Bizottság irányelve

(1991. október 28.)

a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 67/548/EGK tanácsi irányelvnek a műszaki fejlődéshez történő tizenötödik hozzáigazításáról

(91/632/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 79/831/EGK irányelvvel [1] módosított, a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967 június 27-i 67/548/EGK tanácsi irányelvre [2] és különösen annak 19., 20. és 21. cikkére,

mivel a Németország és a Dán Királyság számos anyag címkézésének módosítását kérte, és erről a 67/548/EGK irányelv 23. cikkének megfelelően értesítette a Bizottságot;

mivel a 67/548/EGK irányelv I. mellékletében szereplő veszélyes anyagok listájának felülvizsgálata azt mutatta, hogy e lista a jelenlegi tudományos és műszaki ismeretek fényében kiigazításra szorul;

mivel ezen irányelv rendelkezései összhangban vannak a veszélyes anyagok és készítmények kereskedelme technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 67/548/EGK irányelv I. melléklete a következőképpen módosul:

1. Az I. melléklet bejegyzései helyébe az ezen irányelv I. mellékletében szereplő megfelelő bejegyzések lépnek.

2. Az I. melléklet az ezen irányelv II. mellékletében szereplő anyagokkal egészül ki.

3. Az I. mellékletből az ezen irányelv III. mellékletében felsorolt EK-számokhoz kapcsolódó bejegyzéseket el kell hagyni.

2. cikk

(1) A tagállamok legkésőbb 1993. július 1-jéig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

(2) Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ennek az irányelvnek a tagállamok a címzettjei.

Kelt Brüsszelben, 1991. október 28-án.

a Bizottság részéről

Carlo Ripa di Meana

a Bizottság tagja

[1] HL L 259., 1979.10.15., 10. o.

[2] HL L 196., 1967.8.16., 1. o.

--------------------------------------------------

I. MELLÉKLET, II. MELLÉKLET és III. MELLÉKLET

E mellékleteket az Európai Közösségek Hivatalos Lapjának L 338. A. számában fogják közzétenni.

(Lásd e Hivatalos Lap hátsó borítójának belső oldalán található értesítést.)

--------------------------------------------------
A Tanács irányelve

(1991. december 19.)

az összetett takarmány forgalmazásáról szóló 79/373/EGK irányelvet módosító 90/44/EGK irányelv módosításáról

(91/681/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a legutóbb a 90/654/EGK irányelvvel [4] módosított 79/373/EGK irányelv [5] megállapítja az összetett takarmányok Közösségen belüli forgalmazásának szabályait;

mivel a 90/44/EGK irányelv [6] számos módosítást vezet be a hatályos szabályok, különösen az összetett takarmányok címkézésére vonatkozó rendelkezések tekintetében; mivel a fenti irányelv szerint a tagállamoknak pontosan 1992. január 22-én kell hatályba léptetniük az új szabályok betartásához szükséges rendelkezéseket;

mivel a fenti irányelv nem tesz kivételt az olyan 1992. január 22. előtt előállított összetett takarmányok tekintetében, amelyek az új szabályoknak nem megfelelő címkével az említett napot követően kerülnek forgalomba; mivel e mulasztásnak az orvoslására 1992. december 31-ig meg kell engedni az 1992. január 22. előtt előállított összetett takarmányoknak az akkor hatályos szabályokkal összhangban történő forgalmazását,

ELFOGADTA EZT AZ IRÁNYELVET:

1. cikk

A 90/44/EGK irányelv 2. cikke a következő albekezdéssel egészül ki:

"A tagállamok azonban 1992. december 31-ig megengedik az 1992. január 22. előtt előállított és az ezen irányelv rendelkezéseinek nem megfelelő összetett takarmányok forgalmazását az adott tagállamban akkor hatályos szabályokkal összhangban."

2. cikk

A tagállamok 1992. január 22-én hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ennek az irányelvnek a tagállamok a címzettjei.

Kelt Brüsszelben, 1991. december 19-én.

a Tanács részéről

az elnök

P. Dankert

[1] HL C 103., 1991.4.19., 18. o.

[2] HL C 183., 1991.7.15., 359. o.

[3] HL C 191., 1991.7.22., 27. o.

[4] HL L 353., 1990.12.17., 48. o.

[5] HL L 86., 1979.4.6., 30. o.

[6] HL L 27., 1990.1.31., 35. o.

--------------------------------------------------